Níkos Nióplias

Nikólaos ”Níkos” Nióplias (, s. 17. tammikuuta 1965) on kreikkalainen jalkapallovalmentaja ja entinen keskikenttäpelaaja. 

Ura pelaajana

Nióplias loi uransa pelintekijänä OFI Kreetan joukkueessa, jota hän edusti kaikkiaan 363 liigaottelussa. Hän voitti OFI:ssa seurahistorian ainoan Kreikan cupin mestaruuden 1987. Hän edusti myös suurseura Panathinaikosia 1993–96 ja voitti seuran paidassa menestyksekkäästi ollen keskeisessä roolissa Panathinaikosin edetessä Mestarien liigan välieriin kaudella 1995/96. Menestyskauden jälkeen hän palasi OFI Kreetaan, jota edusti seuraavat kuusi kautta. Kesällä 2002 hän siirtyi Halkidona FC:hen, jota edusti uransa kaksi viimeistä kautta. Hän lopetti pitkän pelaajauransa 39-vuotiaana kesällä 2004.

Kreikan maajoukkueessa Nióplias esiintyi urallaan 44 maaottelussa. Hän menestyi jo juniorina ollen mukana Kreikan alle 18-vuotiaiden maajoukkueessa, joka eteni EM-finaaliin 1984. Neljä vuotta myöhemmin hän oli EM-finaalissa alle 21-vuotiaiden maajoukkueen kanssa. A-maajoukkuetasolla Nióplias esiintyi Kreikan paidassa MM-kisoissa 1994.

Meriitit pelaajana

 Kreikan mestaruus (2): 1995, 1996
 Kreikan Cup (2): 1987, 1995
Hopeaa: 1990
 Balkanin Cup: 1989
 U18 EM-hopeaa: 1984
 U21 EM-hopeaa: 1988
 MM-1.kierros: 1994

Ura valmentajana

Valmennusuransa Nióplias aloitti tammikuussa 2005, kun hänestä tuli Kreikan alle 19-vuotiaiden maajoukkuevalmentaja. Hän johdatti Kreikan nuoret sensaatiomaisesti ikäluokan EM-kisojen finaaliin 2007. Joukkue tarjosi myös loppuottelussa tiukan vastuksen Espanjan nuorille, mutta hävisi lopulta 0–1. Parejo the hero as Spain reign again Menestyksen myötä Nióplias siirtyi alle 21-vuotiaiden maajoukkueen päävalmentajaksi, muttei onnistunut johdattamaan Kreikkaa EM-kisoihin 2009.

Joulukuussa 2009 Nióplias korvasi alankomaalaisen Henk ten Caten Kreikan Superliigassa toisena majailevan Panathinaikosin päävalmentajana. Nopeasti valmentajaurallaan edennyt Nióplias kertoi ainoana tavoitteena olevan mestaruuden voittamisen. Nioplias replaces Ten Cate at Greens Nióplias onnistuikin debyyttikaudellaan loistavasti ja Panathinaikos varmisti mestaruutensa kierros ennen liigan loppua. Mestaruus oli seurahistorian 20:s ja päätti Olympiakosin viiden vuoden valtakauden Kreikassa. Panathinaikos feiert Kausi huipentui Niópliaksen luotsaaman Panathinaikosin tuplamestaruuteen kuuden vuoden tauon jälkeen, kun cupin finaalissa kaatui Aris FC 1-0. Panathinaikos holt auch den Pokal

Kausi 2010/11 alkoi tuplamestarilta heikosti varsinkin Mestarien liigassa, jossa Nióplias onnistui luotsaamaan suojattinsa vain kahteen tasapeliin neljässä ottelussa. Kreikan liigassa seura pysyi kärkitaistelussa, mutta 1–1 tasapeli Larissaa vastaan marraskuun puolivälissä oli seurajohdolle liikaa ja Nióplias sai potkut tehtävistään. Tasapeli oli vasta Panathinaikosin kolmas ja potkujen aikaan seura piti liigassa kärkipaikkaa tasapisteissä Olympiakosin kanssa. Nioplias sacked by Panathinaikos 

Kesäkuussa 2011 Niópliaksesta tuli Kyproksen maajoukkueen päävalmentaja. Nioplias named as Cyprus boss Nióplias luotsasi Kyprosta MM2014-karsinnoissa. Kypros voitti hänen johdollaan karsintojen avausottelun Islantia vastaan, mutta sen jälkeen voittoja ei tullut. Nióplias sai lopulta syyskuussa 2013 potkut Kyproksen majaillessa lohkonsa viimeisenä kerättyään vain neljä pistettä kahdeksasta karsintaottelusta. Nioplias démissionne

Helmikuussa 2015 Niópliaksesta tuli Atromitosin päävalmentaja.Nikos Nioplias returns to coaching as Atromitos manager Niópliaksen johdolla Atromitos kipusi Kreikan Superliigassa viidenneksi ja selvisi mukaan Eurooppa-liigan karsintoihin kaudelle 2015/16. Menestyksestä huolimatta Nióplias jätti seuran kauden jälkeen. #Atromitos have announced that Michalis Grigoriou, who quitted #Kerkyra on Friday, is their new head coach Tammikuusta 2016 lähtien hän on toiminut OFI Kreetan päävalmentajana.NIKOLAOS NIOPLIAS

Meriitit valmentajana

 Kreikan mestaruus: 2010
 Kreikan cup: 2010
 U19 EM-hopeaa: 2007

Lähteet

Luokka:Elävät henkilöt
Luokka:Kreikkalaiset jalkapalloilijat
Luokka:Kreikkalaiset jalkapallovalmentajat
Luokka:Vuonna 1965 syntyneet